PSTC โชว์เหนือ! Q2/59 พลิกกำไรเกือบ 5 ลบ. จากปีก่อนขาดทุน 9 ลบ.
PSTC คืนชีพ! รายได้ขายไฟ รวมอุปกรณ์และบริการเพิ่มขึ้น ดันงบ Q2/59 ฟื้นมีกำไรเกือบ 5 ล้านบาท จากขาดทุนร่วม 9 ล้านบาท เมื่อปีก่อน 
11 ส.ค. 2559

บริษัท เพาเวอร์ โซลูชั่น เทคโนโลยี จำกัด (มหาชน)หรือ PSTC รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) พลิกมีกำไรสุทธิ 4.93 ล้านบาท หรือมีกำไรสุทธิ 0.001 บาทต่อหุ้น เทียบกับช่วงเดียวกันของปีก่อน มีผลขาดทุนสุทธิ 9.13ล้านบาท หรือมีกำไรสุทธิ 0.004บาทต่อหุ้น
โดยสาเหตุหลักที่ทำให้สามารถพลิกกลับมามีกำไรได้อีกครั้ง เนื่องจากบริษัทมีรายได้จากการขายและบริการเพิ่มขึ้นราว 239.82% อีกทั้งรายได้จากการขายไฟฟ้าปรับตัวสูงขึ้นอีกราว 109.02%
ขณะที่ผลการดำเนินงานช่วง 6 เดือนแรก บริษัทพลิกกลับมามีกำไรเช่นเดียวกัน โดยมีกำไรสุทธิ 17.91 ล้านบาท หรือ 0.004 บาทต่อหุ้น หลังประสบผลขาดทุนสุทธิ 11.35 ล้านบาท หรือ 0.005 บาทต่อหุ้น เมื่อช่วง 6 เดือนแรกของปี 2558    